| **ČZ 75** |
| --- |
|  |
| **Tipas** | Savitaisis pistoletas |
| **Variantai** | ČZ 85ČZ 97 BČZ 2075 RAMIČZ P-01ČZ 75 SP-01ČZ 75 SP-01 ShadowCZ 75 Shadow 2ir kt. |
| **Konstruktorius** | *Josef* ir *František Koucký* |
| **Šalis** | Čekoslovakijos vėliava ČekoslovakijaČekijos vėliava Čekija |
| **Sukurtas** | 1975 |
| **Gamintas** | Nuo 1976 (ČZUB) |
| **Šovinys, mm** | 9×19mm9×21 mm.40 S&W |
| **Svoris, kg** | 1120 |
| **Ilgis, mm** | 206,3 |
| **Vamzdžio ilgis, mm** | 120 |
| **Pradinis greitis, m/s** | 350-400 |
| **Taikymo tolis, m** | 50 |
| **Maks. šūvio nuotolis, m** | 200 |
| **Dėtuvė** | 16 (9×19mm)12 (.40 S&W) |

CZ 75 SP-01
**ČZ 75** – populiarus čekiškas pistoletas. Sukurtas 1975 m. Gamintojas – „Česká zbrojovka Uherský Brod" (ČZUB). Pistoletas turi dvieilę dėtuvę, plieninę konstrukciją, kaldintą vamzdį. Giriamas už adekvačią kainą, kokybę, patikimumą, patvarumą, taiklumą, universalumą.

2007 m. spalį pagaminta >1 mln. vienetų. Labiausiai pasaulyje kopijuojamas pistoletas. Populariausias pistoletas Čekijoje.

Istorija
--------

1918–1938 m. ginklų gamyba buvo svarbi Čekoslovakijos ūkiui, sudarė ženklią dalį šalies eksporto. Ppvz. *Bren* lengvieji kulkosvaidžiai, buvo čekoslovakiško kulkosvaidžio *ZB vz. 26* variantas. Po 1948 m. Čekoslovakijos sunkioji pramonė nacionalizuota. Daugelis Varšuvos sutarties organizacijos valstybių priklausė nuo ginklų importo iš sovietų, bet Čekoslovakijos kariuomenė buvo ginkluota savos gamybos ginkluote. Pvz. vietoj AK-47 naudoti šturmo šautuvai Vz. 58.

Po Antrojo pasaulinio karo konstruktoriai broliai Josef ir František Koucký tapo ČZUB vyr. inžinieriais, dalyvavo visų ginklų konstravime. Savo kūrybą žymėjo tik pavarde, tad neaišku, kuris brolis ką sukūrė.

1969 m. František Koucký buvo neseniai išėjęs į pensiją, bet ČZUB jam pasiūlė sukurti naują 9 mm pistoletą. Gaminys nesirėmė ankstesnėmis konstrukcijomis, daugeliu atžvilgių buvo naujoviškas ir tapo plačiai eksportuojamu.

Čekoslovakijos kariuomenė, kaip ir daugelis Varšuvos sutarties valstybių, naudojo pistoletų šovinius 7,62×25 mm Tokarev, vėliau *9×18 mm Makarov*. Kouckių konstrukcija buvo patentuota Čekoslovakijoje, tačiau patentas buvo slaptas, t. y. jie buvo neatskleidžiami, o kitas analogiškas patentas nebūtų buvęs registruojamas. Tačiau nei Kouckis, nei ČZUB negalėjo pistoleto konstrukcijos užpatentuoti užsienyje. Tad daug kitų pistoletų gamintojų ėmė ČZ 75 masiškai kopijuoti.

Iki 1985 m. pistoletas Čekoslovakijoje nepardavinėtas. Vėliau išpopuliarėjo sportinių šaulių tarpe (sportinis šaudymas yra trečia pagal populiarumą sporto šaka Čekijoje po futbolo ir ledo ritulio).

Naudotojai
----------

Šios valstybės naudoja originalius (ne klonus) ČZ 75:

* Čekijos vėliava Čekija: Čekijos kariuomenė (priimtas po Aksominės revoliucijos), nuo 1999 m. Čekijos policija.
* Gruzijos vėliava Gruzija
* Kazachstano vėliava Kazachstanas: Naudoja policija ir policijos specialiosios pajėgos.
* Lenkijos vėliava Lenkija: Lenkijos policija (ribotai).
* Rusijos vėliava Rusija: Naudoja policija.
* Slovakijos vėliava Slovakija: Slovakijos geležinkelio policija, karo policija, policijos specialiosios pajėgos (svk. *Kukláči*).
* Tailando vėliava Tailandas: Naudoja Tailando kariuomenės specialiosios pajėgos.
* Turkijos vėliava Turkija: Turkijos policijos pajėgos.
* Jungtinių Amerikos Valstijų vėliava Jungtinės Amerikos Valstijos: Keli policijos departamentai ir dalinys *Delta Force*.

### Anksčiau

* Lietuvos vėliava Lietuva: Lietuvos kariuomenė.

Šaltiniai
---------

1. ↑   ČZ -75; 85] Archyvuota kopija 2016-03-04 iš Wayback Machine projekto.
2. ↑  *THE CZ 75 PISTOL MODEL PASSED ONE MILLION PIECES* (Press release) Archyvuota kopija 2008-06-30 iš Wayback Machine projekto.
3. ↑
4. 1 2 3 4  „Zašlapané projekty Pistole CZ 75". *Česká televize*. Nuoroda tikrinta 2011-02-23.
5. ↑
6. ↑  Kyša, Leoš (2011 m. sausio 28 d). „Počet legálně držených zbraní v Česku stoupá. Už jich je přes 700 tisíc". ihned.cz. Nuoroda tikrinta January 28, 2011.
7. ↑
8. 1 2 3  „Modern handguns - CZ 75 pistol (Czech Republic)". *World guns*. Nuoroda tikrinta 2011-03-01.
9. ↑  „Georgian Army". Georgian Army. Nuoroda tikrinta 2007-06-25.
10. ↑  Kazakhstan Special Forces (1/3) YouTube svetainėje
11. ↑  Kazakhstan Special Forces (2/3) YouTube svetainėje
12. ↑   Archyvuota kopija 2012-03-28 iš Wayback Machine projekto.
13. ↑
14. ↑  „Týmito zbraňami nás polícia chráni". *pluska.sk*. Nuoroda tikrinta 2011-03-01.
15. ↑   Archyvuota kopija 2013-05-28 iš Wayback Machine projekto.
16. ↑  Fred J. Pushies: Weapons of Delta Force, Zenith Imprint, 2010, page 53
17. ↑   Archyvuota kopija 2014-02-01 iš Wayback Machine projekto.